procesaur/Wiki.mk huggingface dataset:
Дигитален видеодиск

Дигитален видеодиск англиски: Digital Versatile Disc (скратено DVD или ДВД) — пренесувач на податоци-оптички уред со доста поголем капацитет од неговиот претходник CD (Compact Disc). DVD е оптички диск кој се користи како средство за висококвалитетно складирање на податоци, но во масовна употреба претежно служи за складирање филмови. DVD изворно е препознатливо како (Digital Video Disc). DVD-дисковите по големината и по изгледот се потполно идентични со CD-дисковите.
1 Историја
Доаѓањето на ДВД-форматот е најавен во септември 1995 година, а негова прва службена спецификација е претставена една година подоцна. Првите ДВД-плеери на јапонскиот пазар се појавени во 1996 година, а во САД во продажба се влезени во март 1997 година. ДВД-уредите на почетокот биле многу скапи и достигнувале цена од над 500 долари, а пролетта во 1999 година нивната цена за првпат паднала под 300 долари, таа година брзо паднала продажбата на VHS касети,но денес ДВД-дисковите се убедливо попродавани од VHS-касетите во некои држави продажбата на ДВД-дискови достигнува и над 95 % за разлика од ниско капацитивните VHS касети. ДВД-дисковите и плеерите денеска можат да се купат во сите поголеми продавници, а нивните цени почнаа да паѓаат до, па дури и под цените на VHS-уредите.
Во 2000 година Јапонската компанија „Сони“ во продажба го пушти играчкиот систем Play Station 2 кој користи CD-и и DVD-и, кои покрај можноста да се играат видеоигри, нудат и репродукција на ДВД-филмови, што во Јапонија се покажало како полн погодок бидејќи конзолата била толку евтина за нивниот пазар што достигнала пониска цена отколку на ДВД-плеерите.
Компанијата „Сони“ на својата следна конзола Play Station3 воведува можност за репродукција на филмови со синозрачни Блу-реј дискови (кој се HD-DVD еден од наследниците на DVD.
На 15 април 2004 година компанијата „Сони“ го произведе првиот двостран диск кој има капацитет од 25 ГБ, или за околу 5 пати поголем капацитет од стандардните ДВД -и со 4,7 гб. Последната генерација на BLUE RAY дискови имаат капацитет од 15-25 ГБ за едностран двослоен запис и од 30-50 ГБ за двослоен запис.
2 Видови DVD
• DVD-ROM
• DVD-5 има едностран запис и капацитет од 4,7 ГБ
• DVD-9 има двослоен едностран запис икапацитет 9 ГБ
• DVD-10 има двостран двослоен запис и капацитет од 10 ГБ
• DVD-18 има двостран двослоен запис и капацитет од 18 ГБ
• DVD-R има капацитет од 4.7 ГБ и дисковите служат за едно снимање
• DVD-RW има капацитет од 4,7 ГБ, а дисковите имаат можност за преснимување на снимениот материјал
• DVD-RAM бара посебна единица за читање дискови од 4,7 или 9,4 ГБ снимен материјал, а таквите дискови се сместени во пластично куќиште. Дисковите со 2,6 ГБ капацитет можат да бидат извадени од куќиштето и да се користат во DVD-ROM единица, чиј најголем капацитет е 9,7 ГБ
• DVD+R има едностран еднослоен запис и капацитет
од 4,7 ГБ а дисковите служат за едно снимање
• DVD+R DL дискови се извадени од DVD+R а користат двослоен запис,тие служат за еднократно снимање од 8,5 ГБ податоци.
• DVD+RW има капацитет од 4,7 ГБ а дисковите имаат можност и за преснимување,нивниот запис може да биде прикажан на стандарден DVD уред.
Летечкиот циркус на Монти Пајтон

:''Оваа статија се однесува на самата серија. За информации околу формирањето на групата, концептот на шоуто и историјатот на групата, види Монти Пајтон.''''Летечкиот Циркус на Монти Пајтон'' (англиски: ''Monty Python’s Flying Circus'') (познат и како ''Летечкиот Циркус'', ''ЛЦМП'' или, во текот на последната сезона, само како ''Монти Пајтон'') била популарна, надреална комедија со скечеви на групата комичари Монти Пајтон, чие емитување го одбележало раѓањето на овој култен британски состав. Шоуто било познато по начинот на кои обработувало неверојатни, речиси невозможни настани, инкомпонирајќи ризичен и алузивен хумор, кратки шеги и скечеви без употреба на зборови. Исто така, важен негов дел биле и анимациите на Тери Гилијам, кои често биле поврзани со жива акција. Првата епизода била снимена на 7 септември 1969 година, а била емитувана на 5 октомври истата година, на првиот канал на ''Би-Би-Си''. Целата серија имала вкупно 45 епизоди, распоредени во четири сезони.
Серијата на мета ги имала уникатностите на британскиот живот (особено оној на професионалците) и на моменти има политички конотации. Членовите на Монти Пајтон биле високо образовани интелектуалци (Тери Џонс и Мајкл Палин дипломирале на Оксфорд, а Ерик Ајдл, Џон Клиз и Греам Чепмен дипломирале на Универзитетот во Кембриџ; единствениот тогашен американец во Монти Пајтон - Тери Гилијам има диплома од колеџот Оксидентал), поради што нивниот хумор е интелектуален - често има врска со цитатите на некои филозофски и литературни ликови.
Тимот направил нивниот хумор да не може да се дефинира и бил толку успешен на ова поле, што морало да се измисли зборот ''пајтоновски'' за да се дефинира нивниот стил. И покрај ова, Тери Џонс, во едно свое интервју, рекол дека самиот факт што се измислил нов збор за да го опише нивниот хумор покажува колку била неуспешна нивната мисија. Пајтоновскиот хумор може да се окарактеризира како апсурден, надреален, па дури и дадаистички.
Препознатливата насловна тема на серијата бил првиот сегмент од ''Ѕвоното на Слободата'', познатиот марш на Џон Филип Соуса.
Visual Basic

Visual Basic (VB) — таканаречен event driven програмски јазик производ на Microsoft како дел од таканаречениот COM програмски модел. VB подоцна се заменува со Visual Basic .NET. Постарите верзии на VB се деривации на BASIC. Програмскиот јазик овозможува рапиден развој на апликации (RAD) со графички кориснички посредник (GUI), пристап до бази на податоци преку користење на DAO, RDO, или ADO, и создавање на ActiveX контроли и објекти.
Порграмерот ја составува апликацијата користејќи се со компоненти кои доаѓаат со самиот Visual Basic. Програмите напишани во Visual Basic исто така можат да се користат со Windows API, но за тоа потребно е да се декларираат соодветни надворешни функции.
Во бизнис програмирањето, Visual Basic е најчесто употребуван. Според некои истражувања, 62% од развивачите на софтвер изјавиле дека користат на некаков начин Visual Basic. Тоа е висок процент, и Visual Basic претставува директен конкурент на C++, JavaScript, C# и Java за доминација во бизнис светот.
1 Наводи
2 Поврзано
* Visual Basic 6 to .NET Function Equivalents
* Компарација на програмски јазици
* FreeBASIC – open source (GPL), 32-битен компајлер, компатибилен со QuickBASIC, но со проширени можности.
* REALbasic – овозможува директно вчитување на Visual Basic 6 проектите
* BlitzMAX – Програмски јазик со објектно ориентиран дијалект
* Програмски јазик
2.1 Microsoft врски
*
2.2 Учебници
* - Мрежно место посветено само на VB6
* - Бесплатен изворен код за Visual Basic
* Бесплатени Visual Basic програмчиња и додатови
** - Содржи VB6 примери и трикови
** - Visual Basic Форум
***
ФК Шкендија Тетово

ФК Шкендија (|KF Shkëndija, во превод: ''Искра'') — македонски фудбалски клуб од Тетово, Македонија, создаден на 27 август 1979 година. Моментално игра во Првата македонска фудбалска лига. Своите натпревари ги игра на Еколог Арена во Тетово. Клубот е освојувач на Првата лига во сезоните 2010/11, 2017/2018,2018/2019 и 2020/2021, и на Купот на Македонија во 2015/16 и 2017/18.
ФК Љуботен

ФК Љуботен — македонски фудбалски клуб од Тетово. Клубот се натпреварува во Третата македонска лига - Запад. Љуботен претставува најстариот фудбалски клуб од Македонија, основан во 1919 година.
1 Историја
Првата фудбалска топка во Тетово ја има донесено Никифор Вочевски во 1916 година, а три години подоцна во 1919 година, професорот по фискултура Франтишек Ваник, кој дошол од Словенија донел нова топка и почнал на часовите по фискултура да се игра фудбал.
Првите поклоници на фудбалот биле: Јован Марковски, Стевица Бошњаковски, Никола Павловски-Бутика, Симо Момировски, Заре Заковски, Момчило Ќириќ, Саша Поповски, Миле Захариевски и други. Овие гимназијалци за првпат го играат фудбалот во Тетово, а и тогаш, во 1919 година за првпат се споменува клубот. На почетокот истиот се викал „Тетовско младинско друштво“, за потоа да го добие името ФК Љуботен и за првпат се настапува под тоа име. Било одбрано името Љуботен, затоа што во тоа време се верувало дека Љуботен бил највисокиот врв на Шар Планина.
Клубот бил регистриран и примен во Лоптачкиот сојуз, во 1922 година. На 23 јули 1922 година во Тетово била отворена Градската библиотека, а свеченето обраќање го одржал Јован Марковски. Првото основачко собрание на ФК Љуботен е одржано пет дена подоцна на 28 јули 1922 година, и повторно свеченото обраќање го одржал Јован Марковски. Во првиот управен одбор на ФК Љуботен биле избрани: Симо Момировски, Никола Павловски-Бутика, Стеван Јовановски, Момчило Ќириќ, Александар-Цане Поповски и Крсто Димитриевиќ, а за претседател бил избран Јован Марковски. Веднаш по основачкото собрание бил одигран натпревар, во кој се сретнале ФК Љуботен и ФК Спорт од Скопје, кој завршил нерешено 1:1, а голот за Љуботен го постигнал рускиот емигрант Скуриков.
1.1 Првпат во странство
Во 1965 година во Тетово гостувале два бугарски тима, ПФК Черно Море од Варна, тогашен прволигаш и Металург од Перник, тогашен второлигаш. И во двата меча Љуботен доживеал пораз. Во првиот меч Љуботен-Черно Море 0:2 и вториот меч Љуботен-Металург 2:5.
Истата година ФК Љуботен гостувал во Бугарија, и одиграл три меча. Најпрвин во Ќустендил се сретнал со вторилигашот Левски, а мечот завршил Левски-Љуботен 1:0, а мечот во Перник Љуботен повторно бил совладан, Металург-Љуботен 4:2. На оваа турнеја Љуботен останал непоразен единствено против екипата Поморие, со кои ремизиирал, мечот завршил 2:2.
ФК Ренова

ФК Ренова — фудбалски клуб од Џепчиште, Тетовско, Македонија, кој моментално игра во Првата македонска фудбалска лига. Своите натпревари ги игра на Градскиот стадион во Тетово.
1 Историја
ФК Ренова е основан во 2003 година, но потекнува од фудбалската школа која е формирана во 2000 година под името Шкумбини.
Екипата на Шкумбини се преименува во ФК Ренова и екипата во натпреварувачката сезона 2003/04 се натпреварува со новото име. ФК Ренова станува организирана екипа и како резултат на ова го освојува првото место во третата лига. За да се пласира во втората лига, Ренова игра бараж натпревар против Вардар од Неготино, во кој победува после изведувањето пенали.
Во натпреварувачката сезона 2004/05, Ренова продолжува во втората лига, а влегува во првата по пласманот на второто место. Во сезоната 2009/10 Ренова го постигнала својот најголем успех во историјата на клубот, освојувајќи ја Македонската фудбалска лига.
Во сезоната 2011/12 Ренова го освоила Македонскиот Куп победувајќи го Работнички во финалето со 3-1.
2 Поврзано
* Фудбалска федерација на Македонија
ФК Силекс

ФК Силекс — македонски фудбалски клуб од Кратово. Клубот моментално се натпреварува во Првата македонска лига.
1 Историја
Силекс е оформен 1965 година. Во својата историја Силекс бил трикратен шампион на Македонија, и тоа во сезоните: 1995/96, 1996/97 и 1997/98. Исто така е двократен освојувач на Купот на Македонија, во сезоните 1993/94 и 1996/97. Клубот игра на Градски стадион Кратово, кој има капацитет од 4.500 гледачи.
2 Евро купови
* УЕФА КПК - Сезона 1995/96
ВАЦ Самсунг-Силекс 1:1
Силекс-ВАЦ Самсунг 3:1
Борусија Мехенгладбах-Силекс 3:0
Силекс-Борусија Мехенгладбах 2:3
* УЕФА Куп - Сезона 1996/97
Акранес-Силекс 2:0
Силекс-Акранес 1:0
* УЕФА Лига на шампиони - Сезона 1997/98
Силекс-Беитар 1:0
Беитар-Силекс 3:0
* УЕФА Лига на шампиони - Сезона 1998/99
Силекс-Брухе 0:0
Брухе-Силекс 2:1
* УЕФА Куп - Сезона 1999/00
Шахтјор Донецк-Силекс 3:0
Силекс-Шахтјор Донецк 2:1
Џ

Џ, џ — 30-тата буква во македонската и 29-тата во српската азбука. Дошла во употреба со реформата на кирилицата на Вук Караџиќ, и ја означува слеаната согласка . соодветствува на диграфите дж или чж. или пак буквите җ, или од другите кирилични азбуки.
1 Историја
Буквата води потекло од XV век, од романската кирилица. Српските писари почнале да го користат во XVII век.
Монти Пајтон и Светиот грал

''„Монти Пајтон и Светиот Грал“'' е филм од 1975 година. Сценариото, режијата и глумата се дело на членовите на „Монти Пајтон“, англиска група комичари, во празниот период меѓу двете последни сезони од нивната популарна телевизиска серија на ''Би-Би-Си'' - ''Летечкиот Циркус на Монти Пајтон''. Во основа, филмот претставува пародија на легендата за Кралот Артур и неговата потрага по Светиот Грал. Филмот доживеал голем успех при премиерното прикажување, а денес има култен статус. Тој бил вдахновение за мјузиклот (добитник на наградата „Тони“) ''Спемалот'' од 2005 година, дело на членот на Монти Пајтон, Ерик Ајдл.
Фудбалска федерација на Албанија

Фудбалската федерација на Албанија (албански: ''Federata Shqiptare e Futbollit'') е главно управно тело во структурата на албанскиот фудбал со седиште во Тирана.
Фудбалската Асоцијација на Албанија била основана на 6 јуни 1930, а ѝ се придружила на ФИФА во 1932 и била една од основачките членки на УЕФА во 1954.
На 14 март 2008, ФАА била суспендирана од ФИФА поради „значајни политички мешања“ во управувањето со асоцијацијата. Со ова, државните репрезентации на Албанија беа отстранети од официјалните натпреварувања, репрезентативците биле отстранети од официјални настапи и судиите не биле во можност да судат мечеви под покровителство на ФИФА.
Руски

Руски се однесува на сè што е поврзано со Русија, вклучително и:
* Руси (русские, ''рускија'' ), етничка група на источнословенски народи, примарно живеат во Русија и соседните земји
* Россијане (россияне), терминот руски јазик за сите граѓани и луѓе од Русија, без оглед на етничката припадност
* Русофон, руско-говорно лице (русскоговорящий, русскоязычный, ''russkogovoryashchy,''''russkoyazychny)''* Руски јазик, најмногу зборен јазик од сите словенските јазици
* Руска азбука
* Руска кујна
* Руска култура
* Руски студии
Руски може да се однесува и на:
* Руско облекување
*''Русите'', книга на Хедрик Смит
* Руски (стрип), измислен супервилијарен стрип Марвел од серијата ''Панишер''* Руски (солитер), игра со карти
* „Руси“ (песна), од албумот ''Сонот на сините желки'' од Стинг
* „Руски“, од албумот ''Tubular Bells 2003'' на Мајк Олдфилд
* Ник Русин, сторител на дело извршено во 2002 година
* Јужноафриканско име за разновидна колбас Киелбаса
* Нешто поврзано со Руската Империја или Советскиот Сојуз
** Советски народ
** Источни словени
** Цела-Руска нација
1 Поврзано
** Русија (појаснување)
* Рус (појаснување)
* Росијски (појаснување)
* Руска река (појаснување)
* Русин (појаснување)
* Советски (појаснување)
*''Рускиот народ'', претстава од 1942 година
* Рушен (појаснување)
Севлиево

Севлиево (|Севлиево) — град во Северна Бугарија, административен центар на општината Севлиево во Габровската Област. Има население од околу 22.382 жители (2022).
1 Географија и местоположба
Градот е сместен во подножјето на Стара Планина во Централна Северна Бугарија, блиску до географскиот центар на земјата. Се наоѓа на 28 километри северозападно од регионалниот центар Габрово.
Познат е заради деловните вложувања во регионот. Тој е индустриски центар и втор по големина град во Габровската Област.
2 Личности
* Родени во Севлиево
** Цвjaтко Аврамов (1894-1923), новинар
** Мара Белчева (1868-1937), поетеса
** Пламен Марков (р.1957), фудбалер и фудбалски тренер
** Чавдар Мутафов (1889-1954), писател
** Нораир Нуриќан (?), дигач на тегови
** Крстју Пастухов (1874-1949), политичар
** Асен Пејков (1908-1973), вајар
** Стефан Пешев (1854-1876), револуционер
** Иван Преснаков (1852-1876), вајар
Амазономахија

Во старогрчката митологија, Амазономахија (превод: "Амазонска битка") е приказ на митската битка помеѓу античките Грци и Амазонките, нацијата на женски воини.
1 Симболиката на Амазономахијата
Амазономахијата се гледа како подемот на феминизмот во грчката култура. Во Хомеровата Илијада, Пентесилеја, амазонска кралица, која се приклучи на страната на Тројанците во текот на Тројанската војна, била цитирана во Троја, велејќи:
Не сме во сила инфериорни во однос на мажите; исти се нашите очи, нашите екстремитети се исти; една заедничка светлина гледаме, еден воздух дишеме; ниту пак различна е храната што ја јадеме. Зошто тогаш ни е негиран на нас рајот кој на мажот му е подарен?
Според Џосин Блок, Амазономахијата обезбедува два различни контексти во дефинирањето на грчкиот херој. Или Амазонките се една од катастрофите од кои херојот се отарасува после неговата победа над чудовиште; или тие се израз на основниот Атиски мотив, во кој главниот јунак ја избегнува човековата сексуалност во бракот и репродукцијата.
Во 5-от век, Ахеменидското Царство од Персија започна серија на инвазии против Стара Грција. Поради ова, некои научници веруваат дека на повеќето ументички грчки дела од 5-от век, Персијците биле прикажани алегориски, преку фигури на кентаури и Амазонки.
2 Примери
* Фидија претставил амазономахија на штитот на Атина Партенос, монумелтаната култна статуа во Партенонот.
* Ѕидни слики од Микон на Стоата поикиле во Атинската агора.
3 Поврзано
* Атичка војна, најпознатата амазономахија.
* Фидија
* Микон
Куповна моќ

Во економијата, куповна моќ е количеството стоки и услуги кое парите — или поопшто, ликвидните средства — можат да го купат. Адам Смит забележал дека имањето на пари му дава на човек можност да „заповеда“ со трудот на другите, и така, платежната моќ е донекаде моќ над луѓето, дотолку што тие се волни да ги разменат своите добра или труд за пари.
Доколку паричниот приход е постојано ист, но нивото на цени се покачува, тогаш куповната моќ на тој приход се намалува. Инфлацијата ''не секогаш'' подразбира намалување на куповната моќ на нечиј реален приход, бидејќи паричниот приход може да расте побрзо од инфлацијата.
За индексот на цени, вредноста во основната година обично се нормализира на вредност од 100 во основната година. Формулата за куповна вредност по единица пари, на пример евро, релативна на стандардниот индекс на цени ''Ц'' во дадена година е 1/(Ц/100). Така, по дефиниција куповната моќ на еврото се намалува како што нивото на цени расте.
Куповната моќ на денешните пари во износ од ''C'', ''t'' години подоцна, може да се пресмета со формулата за сегашна вредност:
:<math>C_t = C(1 + i)^{-t}\, = \frac{C}{(1+i)^t} \, </math>
каде тука ''i'' е претпоставената годишна стапка на инфлација во иднината.
1 Поврзано
* Паритет на куповна моќ
* Индекс на потрошувачки цени
ФК Пелистер

ФК Пелистер — фудбалски клуб од Битола, Македонија, кој моментално настапува во Прва македонска фудбалска лига. Клубот е формиран по ослободувањето во 1945 година, иако негови претходници во Битола егзистираат од 1924 година. Клупските бои на Пелистер се зелената и белата. Клубот игра на градскиот стадион Тумбе кафе.
1 Историја
ФК Пелистер е формиран во 1924 година, најпрво под името „Омладина“, кое подоцна било сменето во „Пелистер“, а подоцна во „СК Битола“. Клубот повторно се појавил под старото име „Пелистер“ по ослободувањето во 1945 година, а веќе во 1946 година станал првак во битолскиот фискултурен округ. Истата година, клубот се споил со "ФК Работник", но го задржал името ''Пелистер''. Некои од попознатите играчи од тоа време биле: Ѓеоргиевски, Димитровски, Мицевски, Петровски, Наумовски, Лазаревски, Шекерџиевски, Аврамовски, Несторов и Ефтимовски.
Пелистер за првпат во својата историја влегол во втората југословенска лига во сезоната 1974/1975. Пелистер не успеал да се задржи подолго време во втората лига, но подоцна се вратил во лигата во 1982 година, кога на чело на клубот биле Митко Бутлевски и тренерот Иван Чабриновиќ. Пред распаѓањето на СФР Југославија, Пелистер настапувал и во Првата сојузна лига.
2 Натпревари во фудбалското првенство на Македонија
По осамостојувањето на Република Македонија, Пелистер континуирано се натпреваруваше во првата македонска фудбалска лига сѐ до сезоната 2002/2003, кога клубот испаѓа од највисокото натпреварување во Македонија.
Пелистер нема освоено шампионска титула во првенството на Македонија, но двапати е освојувач на Купот на Македонија во 2001 и во 2017 година.
2.1 Сезона 2014-2015
Летото 2014 година, ФК Пелистер, кој бил во целосна сопственост на Општина Битола, добил нов спонзор - претпријатието ''Цермат". Истовремено, клубот добил нов претседател (Димче Шеровски), а за нов тренер бил назначен поранешниот тренер на клубот, Марјан Секуловски.''
3 Пелистер во Европа
3.1 Резултати
Сезона, Натпреварување, Коло, Клуб, Дома, Гости, Вкупен резултат,
2000, Интертото куп, 1К, Хобшаид, 3–1, 1–0, 4–1
2К, Вестра Фрелунда, 3–1, 0–0, 3–1
3К, Селта Виго, 1–2, 0–3, 1–5
2001–02, Куп на УЕФА, 1К, Санкт Гален, 0–2, 3–2, 3–4
2008–09, Куп на УЕФА, 1K, АПОЕЛ, 0–0, 0–1, 0–1
2017–18, Лига Европа, 1К, Лех Познањ, 0–3, 0–4, 0–7
4 Играчи
4.1 Моментален состав
Од сезона 2022/23
Стручен штаб :Бобан Бабунски шеф на стручен штаб, Горан Ганчев,Саше Велјановски и Горан Пашовски
5 Титули
Македонска републичка лига:
*Победник (7): 1949–50, 1950–51, 1956–57, 1959–60, 1960–61, 1974–75, 1981–82
Втора македонска лига:
*Победник (2): 2005–06, 2011–12
Македонски републички куп:
*Победник (4): 1959, 1962, 1985, 1991
Куп на Македонија:
*Победник (2): 2000–01, 2016–17
*Финалист (2): 1992–93, 1993–94
6 Навивачка поддршка
Навивачите на Пелистер се викаат „Чкембари“.
Државно знаме

Државно знаме е официјално знаме на некоја држава, кое како такво е признато во уставот, обично во првите членови. Може да постојат две варијанти на знамето предвидени со уставот - државно (кое го користат официјалните органи) и народно (дозволено за користење и од страна на недржавните органи). Државните од народните знамиња се разликуваат по државниот грб, кој го има само на истоименото знаме.
Сите држави во светот денес имаат државно знаме, без разлика дали тоа е нивно сопствено или туѓо.
Разград

Разград (|Разград) — град во североисточниот дел на Бугарија. Сместен е во долината на реката Бели Лом. Градот е административен центар на истоимената општина и на Разградска област. Во средновековието се нарекувал Хрсград, по името на словенскиот бог Хрс. Во градот се наоѓа џамиjaта “Ибрахим паша” (1616) и саат кулата (негов симбол). Во Разград живее бројно турско население.
Археолошкиот резерват “Абритус” е со териториja од 1000 дка и е споменик на културата. Местото е од римската епоха (I-IV в.). Проучувани се некрополата со гробови од II-IV в., тврдината од III в., темели на згради и др. Од времето на император Дериj Траjан се и 835-те (4 кг) златни монети од V век, откриени во тврдината. Се наоѓат во историскиот музеj во Разград.
Според пописот од 2022 година, во градот живеале 32,917.
1 Збратимени градови
* Шалон на Шампањ, Франција од 1975 г.
* Jaџоу, Кина од 1975 г.
* Орел, Русија од 1968 г.
* Арма, Северна Ирска од 1995 г.
* Брaнзуик, Охаjо, САД од 1998 г.
* Авџалар, Турција од 2000 г.
* Витенберге, Германија од 2001 г.
Комичар

Комичар или комедијант — по определба е личност што ја забавува публиката, засмевајќи ја.
Форматот на емисија што го применуваат комичарите често зависи и од самиот вид комедија. Некои комичари како Брајан Фигарол и Џек Цианбос зборуваат за нивните досегашни живото, а некои други пак, како Френк Скинер пеат хумористични песни.
Во однос на содржината пак, комичарите од типот на Томи Тјернан се навраќаат на своето минато со цел да се исмеат самите себеси, а некои како Бил Хикс и Џорџ Карлин применуваат шеги со културен и политички карактер.
Многу комичари постигнуваат култен статус преку турнеите од карактерот на ''Just for Laughs'' фестивалот во Монтреал, ''Edinburgh Fringe'' фестивалот и шоуто во Мелбурн, Австралија.
Скеч

Комедија на скечеви е комедија која се состои од повеќе неповрзани сцени, или 'скечеви', најчесто меѓу една и десет минути долги. Овие скечеви обично се изведуваат од група глумци, или на сцена или на некој аудио или видео медиум. Често скечевите се плод на импровизацијата на глумците, а многу поретко се случува скечевите да бидат напишани и изведени буквално според текстот. Познати групи што изведуваат комедија на скечеви се К-15 во Република Македонија, како и Монти Пајтон кои уживаат култен статус меѓу групите комичари.
Државен грб

Државeн грб e официјален грб на некоја држава, кој како таков е пропишан со устав, обично во првите членови, паралелно со пропишувањето на државното знаме. Државниот грб може да има неколку варијации, т.е. може да биде голем, среден и мал, во зависност од местото и приликите.
Изгледот на државниот грб може да биде одреден и со закон кој би ја разработил уставната одредба.
Под зборот државен грв не се подразбира само грб во буквалната смисла на зборот, туку може да биде и амблем или печат.
Државите што немаат грб се ретки. Најпозната меѓу нив е Франција, чиј грб е неформален.
Житието на Брајан според Монти Пајтон

Житието на Брајан според Монти Пајтон или Животот на Брајан (англиски: ''The Life of Brian'') , е британски филм (од жанрот комедија) од 1979 година во режија на Тери Џонс, а главните улоги ги играат членовите на групата Монти Пајтон: Греам Чепмен, Џон Клиз, Тери Гилијам, Ерик Ајдл, Тери Џонс и Мајкл Палин. Покрај нив, во филмот настапуваат и Сју Џоунс-Дејвис, Гвен Тејлор, Џон Јанг, Нил Инс, Теренс Бајлер, Керол Кливленд итн.
1 Синопсис
Во филмот се раскажува приказната за Брајан Коен (го игра Греам Чепмен), млад човек роден на истата улица и во истата ноќ како и Исус Христос. Веднаш по раѓањето на Брајан, него го посетуваат тројцата кралеви кои му носат поклони, сметајќи го за месија, но пота ја увидуваат грешката. Триесет години подоцна, Брајан е млад човек кој е вљубен во Џудит (ја игра Џоунс-Дејвис) и поради неа ѝ се приклучува на една илегална еврејска револуционерна група. Бидејќи татко му бил Римјанин, Брајан ги мрази Римјаните и за да ја докаже својата храброст, тој пишува пароли на плоштадот. За време на акцијата, тој е уапсен, но подоцна успева да побегне. Бегајќи од римските војници, Брајан се преправа како пророк и луѓето почнуваат да го следат, така што набргу стекнува голем број следбеници, иако тој не може да го поднесе нивното слепо идолопоклонство. Подоцна, за време на една терористичка акција, Брајан е уапсен и осуден на смртна казна. За време на распнувањето на крстот, него го посетуваат мајка му, Џудит и раководството на терористичката група, но никој не му помага.
2 Осврт кон филмот
Филмот бил контроверзен поради тоа што комбинира комични елементи и елементи од религијата. Сепак, истовремено тој се стекнал со голема популарен: во 2000 година, читателите на списанието ''Total Film'' го прогласиле за најдобра комедија на сите времиња; во 2004 година, истото списание го прогласило ''Житието на Брајан'' за петтиот најдобар британски филм на сите времиња; во 2006 година, повторно бил прогласен за најдобра комедија на две посебни гласања на британските ТВ канали Канал 4 и Пет; а на списокот на IMDb, филмот постојано се наоѓа меѓу 250-те најдобри филмови во историјата.
2.1 Рецензии
***
Монти Пајтон во живо на Холивуд Боул

''Монти Пајтон во живо на Холивуд Боул'' е концертен филм од 1982 година во кој членовите на групата Монти Пајтон изведуваат голем дел од своите најпознати скечеви и сцени на Холивуд Боул, вклучувајќи и некои од пре-Питоновскиот период.
Во филмот учествуваат шесте членови на Монти Пајтон, како и Керол Кливленд која има повеќе споредни улоги; Нил Инес пак изведува дел од песните.
Смешно лице

''Смешно лице'' е американски мјузикл од 1957 година со песни преземени од истоимената театарска претстава од 1927 година на Џорџ Гершвин и Ајра Гершвин. Во него глуми Одри Хепберн како Џо, срамежлива работничка во книжарница и филозофка-аматерка, која ја открива познат професионален фотограф (го игра Фред Естер). За кратко време, таа ќе се најде на важна модна манифестација во Париз, каде процветува љубовна афера меѓу двајцата главни глумци. Фабулата на филмот драстично се разликува од онаа на претставата, без разлика што голем дел од песните се задржани.
Карлово

Карлово (|Карлово) — град во Јужна Бугарија, административен центар на општината Карлово во Пловдивската Област. Има население од околу 21.865 жители (2022).
Градот е сместен на двата брега на реката Стрjама, во Стрjамската Котлина, меѓу Стара планина и Тракиjа. Низ градот минува железничка линиja мегу Европа и Црно Море. Во Карлово се наоѓа 61-ва Стрjaмска механизирана бригада на Бугарската воjска.
Карловски минерални бани (Бањa, Царска Бањa) е рекреативен центар крај Карлово, сместен во Долината на розите. Одморалиштето е балнеолошки центар во Бугариjа со топли базени и спа-хотели, каде се лекуват многу кардиоваскуларни и болести на дишните патишта.
0.1 Кулинарство
Меѓу наjпознатите храни и пијалаци во регионот се: Карловска луканка, Карловска гроздова ракиjа, Карловски мискет, Карловска анасонлиjка - најмногу ракиjа со анасон се пие во Карлово и Асеновград.
0.2 Стопанство
Основно индустриско производство: Фабрика за трактори, каде се произведува тракторот "Болгар"; "Бугарска роза" АД — производство на козметика; "Бони Оборот" — месарска индустрија и други. Во регионот на Карлово дел од земјоделството се етерично-маслените култури (лавандула, маслодаjна роза).
1 Познати личности
* Ботјо Петков, учител, татко на Христо Ботев (1815–1869)
* Васил Левски (Васил Иванов Кунчев), бугарски национален хероj, (1837–1873)
* Евлоги Георгиев, претприемач (1819-1897)
* Иван Богоров, бугарски писател (ок. 1820 – 1892)
* Марија Симова (1920-1977), театарска артистка и драматург
* Христо Проданов (1943-1984), алпинист
* Лазар Лазаров (1941-2006), сликар
Трговиште (Бугарија)

Трговиште (|Търговище) — град во Североисточна Бугарија, административен центар на истоименета општина и на Трговишката Област. Градот е сместен во подножјето на Преславската Планина, во долината на реката Врана. Има население од околу 36.440 жители (2022).
1 Географија
Трговиште е сместен во Дунавската Рамнина, на околу 170 метри надморска височина, северно од Преславската Планина. Се наоѓа на 318 км североисточно од главниот град Софија, на 285 км од Пловдив, на 149 км од Бургас, на 41 км западно од Шумен, на 25 км северозападно од Велики Преслав и на 100 км североисточно од Велико Трново.
2 Историја
Според археолошки истражувања, Трговиште е најверојатно античка населба. Пронајдени се остатоци од стари населби од римско време и од Првата Бугарска Држава. Остатоци од тврдини од Втората Бугарска Држава биле пронајдени.
3 Познати личности
* Јордан Аврамов (1866-?), офицер
* Николаj Бачваров (р. 1963), фудбалер
* Четин Казак (р. 1972), политичар
* Тодор Капралов (р. 1923), фудбалер
* Никола Маринов (1879-1948), сликар, професор
* Евгени Матеев (1920-1997), економист
* Диан Първанов (р. 1965), фудбалер
* Никола Симов (1845-1876), револуционер, прв знаменосец на Ботевата чета
* Петар Стапов (1910-1992), писател
Бутан (гас)

:''За државата во Азија со истото име, видете Бутан (држава).''
Бутанот, претставува алкан со четири јаглеродни атоми. Неговата хемиска формула е CH<sub>3</sub>CH<sub>2</sub>CH<sub>2</sub>CH<sub>3</sub>. Постојат два изомери на ова соединение: ''n''-бутан, како и изобутан (чиј системски назив е метилпропан) кој има формула CH(CH<sub>3</sub>)<sub>3</sub>.
Ова соединение е високо запаливо, безбојно, нема мирис и под притисок може лесно да премине во течна агрегатна состојва. Името бутан доаѓа од зборовите бут- (од бутерна киселина) и карактеристичната наставка за сите алкани, -ан.
1 Реакции и употреба
Во услови на изобилство од кислород, бутанот согорува до јаглерод диоксид и водна пареа. Доколку кислородот е во ограничени количини, може да согори до јаглерод моноксид и вода.
:2 C<sub>4</sub>H<sub>10</sub> + 13 O<sub>2</sub> → 8 CO<sub>2</sub> + 10 H<sub>2</sub>O
''n''-бутанот е основен супстрат за Ду Понтовиот каталитички процес за подготовка на малеичен анхидрид:
:2 CH<sub>3</sub>CH<sub>2</sub>CH<sub>2</sub>CH<sub>3</sub> + 7 O<sub>2</sub> → 2 C<sub>2</sub>H<sub>2</sub>(CO)<sub>2</sub>O + 8 H<sub>2</sub>O
''n''-бутанот, како и сите други јаглеводороди, подлежи на слободна радикалска хлорација при што се добиваат 1-хлоро и 2-хлоробутани, како и некои други поликохлорирани деривати.
Бутанот (најчесто во смеса со пропан) се продава во боци како гориво за домаќинството. Кога ќе се помеша со пропан или други јаглеводороди, тој се нарекува и втечнат нафтен гас (Liquified petroleum gas, LPG). Тој исто така се употребува и како состојка во бензинот, во запалките за цигари, како и во дезодорансите како гас за истиснување.
Многу чистите форми на бутанот, особено изобутанот, може да се користат како гасови за ладење во ладилниците, со што ги заменуваат многу штетните за озонската обвивка хлорофлуоро јаглеводородии.
Метрички простор

Нека е дадено множество <math>X </math> и пресликување
::<math>\ d: X\times X \rightarrow \mathbb{R}^+ \cup \{ 0 \}</math>
такво што <math>\ \forall x,y,z \in X</math>:
*<math>\ d(x,y) \ge 0 </math>*<math>\ d(x,y)=0 \Leftrightarrow x=y </math>*<math>\ d(x,y)=d(y,x)</math>*<math>\ d(x,z) \le d(x,y)+d(y,z)</math>
Подредениот пар <math>(X,d)</math> го нарекуваме метрички простор, а пресликувањето <math>\ d</math> се вика метрика или растојание во метричкиот простор.
Неформално, метричкиот простор може да го сфатиме како непразно множество во кое на секој пар елементи му се придружува ненегативен реален број; овој број е нула ако и само ако елементите на парот се меѓусебно еднакви.
1 Значење
Метричките простори се многу битен концепт во математичката анализа и топологијата. Некои резултати од теоријата на метричките простори се клучни во обопшувањето на некои поими (на пример: интегрално сметање во n-димензии, формално дефинирање на топка итн.) или пак за воведување на нови поими (отворени/затворени множества, концепт на мера итн.). Најопшто следи заклучокот дека сѐ она со кое математиката се занимава во рамките на реалните n-димензионални Евклидови простори може да се обопшти на произволен метрички простор (диференцирање, интегрирање, геометрија во произволен метрички простор). Токму тука се границите на математичката анализа и делот каде таа преминува во топологија.
Со воведувањето на поимот за метрички простор се постигнува апстракција во поглед на поимот ''растојание'', слично како што со векторските простори се постигнува апстракција на поимот вектор.
2 Примери
Улогата на метрика може да ја игра кое било пресликување кое ги исполнува навдените четири услови. Тоа значи дека, во најмала рака, може да се конструираат „чудни“ метрички простори. Некои примери за метрички простори се:
* Множеството од реални броеви <math>\mathbb{R}</math> со метриката <math>d(x,y)=|x-y|\, . </math> Oва е таканаречениот еднодимензионален Евклидов метрички простор.
* Множеството од подредени n-торки реални броеви:
::<math>\ \mathbb{R} ^n = \big\{ (x_1, x_2,... ,x_n) | x_i \in \mathbb{R}, i=1,2,...n \big\}</math>
со метриката
::<math>\ d(x,y) = d \big( (x_1,x_2,...,x_n),(y_1,y_2,...,y_n) \big) = \big[ \sum_{i=1}^n (x_i-y_i)^2 \big]^\frac{1}{2}</math>
е n-димензионален Евклидов метрички простор.
* Множеството <math>\ C_{[a,b]}</math>, т.е. множеството од непрекинати функции дефинирани на интервалот <math>[a,b]\, ,</math> со метриката:
::<math>\ d_p(f,g)=\left ( \int_a^b |f(x)-g(x)|^p\, dx \right ) ^{\frac{1}{p, \,\,\,\,\,\,\ p \ge 1 \, .</math>:* Koe било множество <math>\ X</math> со метриката:
::<math>\ d(x,y)=
\begin{cases}
1, & x\neq y \\
0, & x=y
\end{cases}</math>
претставува метрички простор. Вака конструираниот метрички простор се нарекува дискретен метрички простор, а метриката во него се вика дискретна метрика.
Последниов пример е особено невообичаен затоа што, буквално, по волја се задава растојанието меѓу два елемента од множеството.
3 Поврзано
* Векторски простор
* Апсолутна вредност
* Реален број
Зелени палати

''Зелени палати'' е американска романтична авантура од 1959 година, режирана од Мел Ферер. Заснован врз романот од 1904 година ''Зелени Палати'' на Вилијам Хенри Хадсон, филмот ја раскажува приказната за Рима (ја игра Одри Хепберн која во тоа време е венчана за Ферер), девојче од џунглата кое се вљубува во еден случаен патник игран од Ентони Перкинс.
Приказната за калуѓерката

''Приказната за калуѓерката'' е драма-филм од 1959 година.
Заснован врз истоимениот роман на Кетрин Хулм, филмот ја раскажува приказната за Сестра Лука (ја игра Одри Хепберн), млада жена која режава да замине во манастир но има потешкотии да го прифати новиот и да го жртвува својот претходен живот .
Сербске новини

Сербске новини (Serbske nowiny) е единствениот вечерник-дневен весник на горнолужички јазик. Излегува во Бауцен, Германија, секој ден освен сабота и недела.
Сегашен главен уредник на Сербске Новини е Јанек Уоучер.
Помхај бо

POMHAJ BÓH или на македонски Помхај бу (во превод Поможи бог) е весник на горнолужички јазик со евангелска (протестантска) верска содржина. Покрај содржините во врска со протестантските Горнолужички Срби има понекогаш и написи за протестантските Долнолужички Срби на долнолужички јазик.
Списанието го издава Здружението на протестантските Лужички Срби. Помхај Бу излегува месечно. Помхај Бу бил основан 1891 од страна на свештеникот Фридрих Зеле (1860-1931). Претплатата за ова списание чини осум евра. Списанието го поддржува финансиски Фондацијата за лужичкосрпскиот народ.
Сегашна шефредакторка на списанието е Трудла Малинкова.
1 Одговорни уредници
1891–1895, Фридрих Зеле, свештеник во Кребја
1895–1916, Јан Гулч, свештеник во Будишинк и во Ракеци
1916–1917, Корла Август Фидлер, виш учител во пензија во Бауцен
1917, Марко Смолер, издавач во Бауцен (Будишин)
1917–1937, Корла Виргач, свештеник во Носачици
1950–1955, Божидар Добруцки, бивши свештеник во с. Будишинк, раководител на Лужичкосрпскиот културен институт во Будишин
1955–1958, Густав Мјерва, свештеник во Букеци
1958–1979, Герхард Вирт, свештеник во Њесвачидло
1979–1984, Цирил Пјех, свештеник во Риза
1984–1999, Зигфрид Алберт, свештеник во Будишин
од 2000, Трудла Малинкова, публицистка во Будишин и научна соработничка во Лужичкосрпскиот институт во Будишин (Бауцен)
Список на државни знамиња

Списокот на државни знамиња ги прикажува само знамињата на суверените држави. За знамињата на другите земји, видете Список на знамиња на зависни територии.
1 А
2 Б
3 В
4 Г
5 Д
6 Е
7 З
8 И
9 Ј
10 К
11 Л
12 М
13 Н
14 О
15 П
16 Р
17 С
18 Т
19 У
20 Ф
21 Х
22 Ц
23 Ч
24 Џ
25 Ш
26 Поврзано
* Список на држави
* Знамиња на југословенските социјалистички републики
el:Κατάλογος σημαιών
et:Maailma riikide lipud
pt:Anexo:Listas de bandeiras
Лужица

:''Статијава се однесува на област во Средна Европа. За селото во Егејска Македонија, погл. Лужица (Берско).''
Лужица (|Lausitz, |Łužica, |Łužyca, |Łużyce, ) — историска област во Средна Европа. Се протега од реките Бубр и Квиса на исток до долината на Елба на запад, денес сместена во рамките на германските покраини Саксонија и Бранденбург, како и во Долношлеското и Лубушкото Војводство во западна Полска. По освојувањето на источна Германија од Црвената армија и поделбата во 1945, источниот дел на Лужица долж реката Лужичка Ниса припаднал на Полска.
Името потекнува од лужичкиот збор ''luzicy'', кој означува „мочуришта“.
1 Поважни населени места
Поважни градови и гратчиња во Лужица се:
:Горна Лужица: Бауцен, Герлиц, Цитау, Лебау, Каменц, Лубањ, Бишофсверда, Хернхут, Хојерсверда и Бад Мускау.
:Долна Лужица: Котбус, Ајзенхитенштат, Либен, Либенау, Шпремберг, Финстервалде, Зенфтенберг и Жари.
2 Поврзано
* Лужица — истоимено село во Берско, Егејска Македонија, кое исто така се дели на Горна и Долна (тука во улога на маала).
Костадин Георгиев

Д-р Костадин Георгиев — македонски деец, поранешен универзитетски професор, публицист и општественик со потекло од Пиринска Македонија.
Роден е 1948 година во Ќустендилско. Доктор на филозофски науки. Професор на геолошкиот факултет во Софија. Како пројавен Македонец во Бугарија, постојано бил прогонувам и затворан, жигосуван јавно од власта и полицијата. Откако како автор, ја издал книгата „Филетизам или проклетство - некои аспекти на великобугарскиот шовинизам“, тој е истеран од работното место предавач на Геолошко-рударскиот универзитет во Софија, во 1986 година.
Професорот Стојко Стојков, сведочи дека секој интелектуалец кој отворено ќе застане зад идејата и поддршката за македонското малцинство во Бугарија, ќе се соочи со слични притисоци како што се соочил и Костадин Георгиев, мајката на Сергеј Станишев, проф. Стефан Влахов и ред други интелектуалци.
1 Наводи
Котбус

Котбус (|Cottbus; долнолужички: ''Chóśebuz''; |Chociebuż) — универзитетски град во Бранденбург, Германија, сместен околу 125 километри југоисточно од Берлин на реката Шпре.
1 Историја
На денешното подрачје на градот била основана населба во 10 век, кога Лужичките Срби подигнале замок на песочниот остров во реката Шпре. Првото документирано спомнување на името на градот било во 1156. Во 13 век пристигнале германските доселеници и некое време живееле заедно со Лужичките Срби. Во средновековието Котбус бил познат по волната и завесите од градот биле пренесувани во скоро сите делови на Бранденбург, Бохемија и Саксонија. Во 1462 Котбус бил припоен кон Маркгрофовијата Бранденбург; во 1701 градот станал дел од Кралството Прусија. Во 1815 околните окрузи на Горна и Долна Лужица биле одвоени од Кралството Саксонија кон Прусија.
Од 1949 до повторното обединување на Германија во 1990, Котбус бил дел од Источна Германија.
2 Култура и образование
Котбус е културен центар на долнолужичкото малцинство. Многу знаци во градот се двојазични и постои гимназија на долнолужички јазик, но сепак јазикот е ретко говорен на улиците.
Веднаш до Котбус е познатиот парк Браниц, создаден од принцот Херман фон Пиклер-Мускау по 1845. Замокот Браниц бил повторно изграден од Готфрид Земпер во доцнобарокен стил помеѓу 1846 и 1852, а градините изградени од принцот Херман вклучуваат и две пирамиди. Една од нив, ''Seepyramide'', е во средината на вештачко езеро и служи како негов мавзолеј.
Секоја година Котбус е домаќин на Источноевропски филмски фестивал.
Котбус е исто така дом на Техничкиот Универзитет Бранденбург (BTU) и на математичката гимназија Макс Штенбек, која е именувана по физичарот Макс Штенбек.
Во градот се наоѓа фудбалскиот клуб ФК Енерги Котбус, кој моментално игра во втората германска Бундеслига. Нивните домашни натпревари се одигруваат на градскиот стадион.
3 Меѓународни односи
3.1 Збратимени градови
Котбус е збратимен со:
Калемегдан

Калемегдан (српски: ''Калемегдан'' / ''Kalemegdan'') е парк - тврдина, и урбана, но ненаселена населба на Белград, главниот град на Србија. Се наоѓа во белградската општина Стари Град, на десниот брег на Сава, на местото каде оваа река се влева во Дунав. Основните ѕидини гледаат кон Земун и Нов Белград. Тврдината е градена во периодот од 13 до 19 век, при што секој од освојувачите градел сопствен дел.
Името Калемегдан се однесува на висорамнинката на која се наоѓа тврдината, додека тврдината била главно воено упориште на Белград, служело за надбљудување на непријателот при борба, затоа неговото име потекнува од турските зборови ''кале'' - поле и ''мегдан'' - борба. Турците го нарекувале и Фиќир-бајир што значи „брег за размислување“.
Тврдината е трансформирана во парк во 19 век. Денес, таа е важен историско-културен комплекс.
1 Историја
Преуредувањето на паркот започнало по предавањето на тврдината на Србите во 1867 година, по наредба на кнезот Михајло Обреновиќ III. Идејните скици за уредување на Калемегдан ги направил првиот белградски урбанист, Емилијан Јосимовиќ. Зеленилото било засадено меѓу 1873 и 1875 година, кога со тврдината командувал полковникот Драгутин Жабарац, некогашен прв аѓутант на кнезот Михаило Обреновиќ.
Планското уредување на Калемегдан започнало во 1890 година. Тогаш војската го предала паркот на белградската општина. Тогашниот претседател на општината, Никола Пашиќ, го одобрил првиот кредит за уредување на Калемегдан, во износ од 10.000 тогашни динари. Во 1905 година започнало проширувањето на паркот со уредувањето на Мал Калемегдан, што се протегал од павиљонот „Цвијета Зузориќ“ до Зоолошката градина.
Пред Првата светска војна Калемегданскиот парк завршувал на местото каде денес има камени скали кои водат кон долната тераса. Земјиштето зад овие скали сè до 1929 година било потполно неуредено и обраснато со коров. По 1931 година, паркот бил проширен и на Горниот град. Во паркот се поставени многу споменици.
На Калемегдан се наоѓаат: Воениот музеј, уметничкиот павиљон „Цвијета Зузориќ“, Градскиот завод за заштита на споменици на културата, Зоолошката градина, римскиот бунар, детски забавен парк, Гробница на народните херои на Калемегдан, голем број на спортски игралишта и угостителски објекти и Музејот на природата.
Во септември 2010 година на Калемегдан поставена е јапонска чешма како благодарнсот на народот на Јапонија.
2 Калемегдан како тема во уметноста и во популарната култура
* „Калемегдан“ — песна на македонскиот поет Блаже Конески.* „На Калемегдан“ (српски: ''Na Kalemegdanu'') — песна на српскиот поет Миодраг Павловиќ.* „На Калемегдан“ (српски: ''На Калемагдану'') — песна на српскиот поет Владислав Петковиќ - Дис.
3 Галерија
Хамфри Богарт

Хамфри Богарт (англ. ''Humphrey Bogart'') е американски филмски глумец, популарен со своите улоги на гангстери и цврсти момци.
1 Животопис
Роден е во Њујорк, каде и ја започнува својата глумечка кариера.
2 Кариера
Првиот позначаен успех го постигнал со филмот ''Престрашената шума'' (1936), каде го портретира гангстерот Дјук Манти, улога која две години претходно ја играл и на Бродвеј. Богарт во текот на својата кариера играл во повеќе од 70 филмови, меѓу кои особено се истакнуваат:
*''Малтешкиот сокол'' (1941),
*''Казабланка'' (1942),
*''Да се има и да се нема'' (1944),
*''Големиот сон'' (1946),
*''Богатството на Сиера Мадре'' (1948),
*''Ки Ларго'' (1948),
*''Чукни на некоја врата'' (1949),
*''Во осамено место'' (1950),
*''Африканската кралица'' (1951)
*''Удри го ѓаволот'' (1953)
*''Сабрина'' (1954),
*''Каиновиот бунт'' (1954),
*''Очајни часови'' (1955).
Во 1951 година, Богарт го добил единствениот „Оскар“ за улогата на вулгарниот рибар во „Африканската кралица“. Тој бил прогласен за најголемата филмска ѕвезда во историјата според ''АФИ 100 години... 100 ѕвезди''.
Queen

Queen (на македонски: 'Квин') е една од најпознатите британски рок-групи, по потекло од Лондон. Од настанувањето во 1970 година, бендот функционираше во составот Фреди Меркјури - вокал и пијано, Брајан Меј - гитара, Џон Дикон - бас гитара и Роџер Тејлор - тапани, сѐ до смртта на Меркјури како последица од сида во ноември 1991 година.
Во својата успешна кариера, Queen стана еден од најпочитуваните бендови на сите времиња со стотици милиони обожаватели низ светот, а неговата музика сѐ уште влијание на модерната рок-музика. Меѓу нивните најпознати хитови се „Bohemian Rhapsody“, „I Want To Break Free“, „We Will Rock You“, „We Are The Champions“ итн. По смртта на Фреди Меркјури во 1991, во организација на Queen се одржа познатиот концерт во чест на Фреди Меркјури во 1992, на кој најголемите музички ѕвезди од светот му оддадоа почит на легендарниот пејач и ги испеаја неговите, но и нивните авторски песни.
Во 1995, останатите три членови на Queen, користејќи ги демо-снимките на Меркјури, го создадоа албумот ''Made In Heaven'' посветен на пејачот. Во 1997, бендот ја сними нивната последна песна како Queen, „No-One but You (Only the Good Die Young)“, посветена на принцезата Дајана, но и на нивниот вокалист, колега и пријател, Фреди Меркјури. По овој хит, басистот Џон Дикон го напушти бендот не сакајќи да продолжи без неговиот идол, по што Брајан Меј и Роџер Тејлор продолжија да снимаат со нивниот пријател Пол Роџерс како Queen + Paul Rodgers.
1 Дискографија
*''Queen'' (1973)
*''Queen II'' (1974)
*''Sheer Heart Attack'' (1974)
*''A Night at the Opera'' (1975)
*''A Day at the Races'' (1976)
*''News of the World'' (1977)
*''Jazz'' (1978)
*''The Game'' (1980)
*''Flash Gordon'' (1980)
*''Hot Space'' (1982)
*''The Works'' (1984)
*''A Kind of Magic'' (1986)
*''The Miracle'' (1989)
*''Innuendo'' (1991)
*''Made in Heaven'' (1995)
Непростено

„Непростено“ (англиски: ''The Unforgiven'') — американски вестерн филм од 1960 година. Филмот е режиран од Џон Хјустон, а главните улоги ги играат: Берт Ланкастер, Одри Хепберн, Оди Марфи, Џон Саксон, Чарлс Бикфорд и Лилијан Гиш.
Филмот не бил толку значаен во кариерите на филмските ѕвезди кои настапуваат во него, но тој оставил длабоки траги во нивните животи. Така, во 1959 година, снимањето било запрено бидејќи Хепберн го повредила грбот откако паднала од коњот при снимањето на една сцена. Иако постепено се опоравила, несреќата била виновна за нејзиниот подоцнежен спонтан абортус. Според неколку биографи на Хепберн, Хјустон се обвинувал себеси за несреќата и поради тоа во еден момент се откажал од филмот, а потоа го продолжил снимањето дури откако Хепберн се чувствувала доволно добро.
1 Синопсис
Дејствието на филмот се одвива во Тексас по Граѓанската војна. Семејствата Закари и Ролинс одржуваат блиски односи. Меѓутоа, кога едно момче од семејството Ролинс ќе почне да ѝ се додворува на Рејчел Закари, девојката која е посвоена, семејството остро се противи на таа врска. Уште повеќе, во местото почнуваат да се шират гласови дека Рејчел има индијанско потекло, а тоа предизвикува општо негодување...